**projektu iesniegumu vērtēšanas kritēriju piemērošanas metodika**

|  |  |
| --- | --- |
| Darbības programmas nosaukums | Eiropas Savienības kohēzijas politikas programma 2021.-2027. gadam |
| Prioritātes numurs un nosaukums | 2.1. Klimata pārmaiņu mazināšana un pielāgošanās klimata pārmaiņām |
| Specifiskā atbalsta mērķa numurs un nosaukums | 2.1.3. Veicināt pielāgošanos klimata pārmaiņām, risku novēršanu un noturību pret katastrofām |
| Pasākuma numurs un nosaukums | 2.1.3.2. Nacionālas nozīmes plūdu un krasta erozijas pasākumi, otrā atlases kārta |
| Projektu iesniegumu atlases veids | Ierobežota projektu iesniegumu atlase |
| Atbildīgā iestāde | Vides aizsardzības un reģionālās attīstības ministrija |

**Vispārīgie nosacījumi projekta iesnieguma vērtēšanas kritēriju piemērošanai**:

1. Projekta iesniegums sastāv no projekta iesnieguma veidlapas Kohēzijas politikas fondu vadības informācijas sistēmā, tās datu laukiem un pielikumiem, un papildus iesniedzamajiem dokumentiem
2. Norāde par kritērija izvērtēšanai nepieciešamās informācijas atrašanās vietu projekta iesniegumā (projekta iesniegumā, tās pielikumos un papildus iesniedzamajos dokumentos) ir indikatīva un gadījumos, ja noteiktajā vietā informācija nav pieejama, nepieciešams izskatīt visu projekta iesniegumu un tā pielikumus pilnībā.
3. Vērtējot projekta iesnieguma atbilstību kritērijiem, jāņem vērā tikai projekta iesniegumā, tā pielikumos norādītā un publiskajos reģistros pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju. Veicot pārbaudi publiskajos reģistros, jāfiksē pārbaudītā informācija, piemēram, izdruku no publiskā reģistra pievienojot projekta lietai vai veicot ekrānšāviņa (piemēram, *print screen* funkcija) saglabāšanu.
4. Vērtējot projektu iesniegumus, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija, kas norādīta projekta iesnieguma sadaļās, ir pretrunīga, tad ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
5. Rīcībai par izvirzāmajiem nosacījumiem ir ieteikuma raksturs un to precizē vērtēšanas veidlapās atbilstoši konkrētajai situācijai un projekta iesniegumā konstatētajām neprecizitātēm.
6. Kritērija ietekme uz lēmumu “P” nozīmē, ka kritērijs ir precizējams un kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.
7. Projektu iesniegumu vērtēšanā izmantojami:
8. Eiropas Savienības kohēzijas politikas programma 2021.–2027.gadam;
9. Ministru kabineta noteikumu Nr. XX “Eiropas Savienības kohēzijas politikas programmas 2021. – 2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. pasākuma “Nacionālas nozīmes plūdu un krasta erozijas pasākumi” projektu iesniegumu otrās atlases kārtas īstenošanas noteikumi” (turpmāk – MK noteikumi);
10. Eiropas Savienības kohēzijas politikas programmas 2021.–2027.gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. pasākuma “Nacionālas nozīmes plūdu un krasta erozijas pasākumi” projektu iesniegumu otrās atlases kārtas vērtēšanas kritēriji;
11. Eiropas Savienības kohēzijas politikas programmas 2021.–2027.gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. pasākuma “Nacionālas nozīmes plūdu un krasta erozijas pasākumi” projektu iesniegumu otrās atlases kārtas nolikums (turpmāk atlases nolikums).
12. Atbilstību izslēgšanas noteikumiem vērtē atbilstoši 2023. gada 13. jūlija Ministru kabineta noteikumiem Nr.408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā”.

|  |  |  |  |  |  |
| --- | --- | --- | --- | --- | --- |
| **1.** **VIENOTIE KRITĒRIJI** | | **Vērtēšanas sistēma** | | **Skaidrojums atbilstības noteikšanai** | |
| **Kritērija veids**  **N – neprecizējams**  **P – precizējams** | **Jā; Jā, ar nosacījumu; Nē** |
| 1.1. | Projekta iesniedzējam ir pietiekama īstenošanas un finanšu kapacitāte projekta īstenošanai | P | **Jā** | **Vērtējums ir “Jā”**, ja projekta iesniegumā raksturotā projekta ieviešanai nepieciešamā administrēšanas, īstenošanas un finanšu kapacitāte ir pietiekama.  Projekta iesniegumā norādītie cilvēkresursi nodrošina administrēšanas un īstenošanas kapacitāti – projekta administratīvo, finanšu un tehnisko vadību:   * iepirkumu, līgumu administrāciju, lietvedību, * grāmatvedības uzskaiti, maksājumu pārbaudes un veikšanu, finanšu plānošanu, * saskaņojumus projektēšanas un būvniecības gaitā, darbu progresa atskaišu un pārskatu sagatavošanu.   Projekta iesniedzējs ir publiska persona un KPVIS veidlapā ir apstiprināts “Apliecinājums par iekšējās kontroles sistēmas esamību”.  Projekta iesniegumā ir iekļauts uzraudzības apraksts – darbību apraksts sekmīgai projekta īstenošanai, uzraudzības instrumenti projekta īstenošanas kvalitātes nodrošināšanai un kontrolei. Vērtējot projektu, ņem vērā, ka projekta vadības izmaksas nav attiecināmas un tās sedz projekta iesniedzējs par saviem līdzekļiem.  Finanšu kapacitāte ir pietiekama, ja projekta iesnieguma aprakstītie pieejamie finanšu līdzekļi projekta īstenošanai nodrošinās projekta īstenošanu.  Finanšu kapacitāte tiek vērtēta par visām  izmaksām, t.sk. izmaksām, kas tiek finansētas ārpus projekta (piemēram, autoruzraudzība, būvuzraudzība, projekta vadība). Projekta iesniegumā ir norādīts, vai un kādā apmērā plānots pieprasīt avansu projekta īstenošanai.  Projekta iesniegumā jābūt iekļautai informācijai par Valsts kasē plānoto aizdevumu, ja tāds paredzēts. Vienlaikus ir jābūt sniegtai informācijai, ka gadījumā, ja Valsts kases aizņēmums netiks piešķirts projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas nav saistīta ar aizņēmuma līdzekļiem un Eiropas Savienības fondiem. Pašvaldību aizņemšanās kapacitāti verificē pret Finanšu ministrijas interneta vietnē pieejamo informāciju. Šaubu gadījumā sazinās ar Finanšu ministrijas Pašvaldību aizņēmumu un galvojumu kontroles un pārraudzības padomi, kuras informācijai jābūt apstiprinošai attiecībā uz finansēšanas iespējamību.  Projekta iesniegumam jāpievieno pašvaldības lēmums par finansējumu t.sk. par pašvaldības līdzfinansējuma daļu un ārpus projekta izmaksām (piemēram, projekta vadību u.c.). |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar “**Jā, ar nosacījumu**” un izvirza nosacījumu papildināt vai precizēt norādīto informāciju. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.2. | Projekta mērķis atbilst MK noteikumos par SAM īstenošanu noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi | P | **Jā** | **Vērtējums ir “Jā”**, ja projekta iesnieguma 1.2.punktā minētā informācija par projekta mērķi, kā arī projektā plānotās darbības liecina, ka:   * projekta mērķis atbilst MK noteikumos noteiktajam; * projekta iesniegumā norādītie uzraudzības rādītāji ir izmērāmi, atbilst MK noteikumos noteiktajiem rādītājiem un sniedz ieguldījumu mērķa sasniegšanā, un ir saskaņā ar Rīkojumā noteiktajiem minimālajiem sasniedzamajiem rādītājiem; * projekta ideja ir saskaņā ar Rīkojumā noteikto.     Projekta iesniegumā minētie rezultāti sekmē MK noteikumos noteikto uzraudzības rādītāju, kā arī horizontālā principa rādītāja sasniegšanu:   * *zaļā* infrastruktūra, kas izveidota vai atjaunināta nolūkā pielāgoties klimata pārmaiņām; * jaunizveidota vai nostiprināta piekrastes joslas un upju un ezeru krastu aizsardzība pret plūdiem; * iedzīvotāju skaits, kuriem pieejama jauna vai *zaļā* infrastruktūra (2 km rādiusā); * iedzīvotāju skaits, kas gūst labumu no pretplūdu pasākumiem; * objektu skaits, kuros Eiropas Reģionālā attīstības fonda ieguldījumu rezultātā ir nodrošināta vides un informācijas pieejamība.   *Zaļā* infrastruktūra tiek definēta kā stratēģiski plānots dabisku un daļēji dabisku teritoriju kopums ar dažādām vides funkcijām, kas izstrādāts un pārvaldīts, lai nodrošinātu plašu ekosistēmu pakalpojumu klāstu, vienlaikus uzlabojot bioloģisko daudzveidību. Papildu piemēri par *zaļo* un *zilo* infrastruktūru un dabā balstītiem risinājumiem norādīti MK noteikumu anotācijā. |
| **Jā, ar nosacījumu** | Ja projekta iesniegums neatbilst minētajām prasībām, **vērtējums ir “Jā, ar nosacījumu”**, izvirza nosacījumus veikt atbilstošus precizējumus projekta iesniegumā, piemēram, norādot pamatotus, precīzi definētus un izmērāmus uzraudzības rādītājus (iznākuma, rezultāta, horizontālā principa) vai atbilstību MK noteikumos noteiktajam atlases kārtas mērķim. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.3. | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības:  1.3.1. atbilst MK noteikumos par SAM īstenošanu noteiktajam un paredz saikni ar attiecīgajām atbalstāmajām darbībām;  1.3.2. ir precīzi definētas un pamatotas, un tās risina projektā definētās problēmas | P | **Jā** | **Vērtējums ir “Jā”,** ja projekta iesniegumā ir norādītas pamatotas darbības un no nosaukumiem var spriest par to saturu, rezultāti skaidri izriet no attiecīgajām projekta darbībām, plānotais darbību īstenošanas ilgums ir samērīgs un atbilstošs. Rezultātiem ir noteikta sasniedzamā mērvienība un skaitliskā vērtība. Projekta darbības un sagaidāmie rezultāti tieši ietekmē projekta mērķa, rezultātu un rādītāju sasniegšanu. Katras darbības aprakstā ir saprotama tās nepieciešamība, aprakstīta tās ietvaros plānotā rīcība un atbilstība MK noteikumos norādītajiem horizontālajiem principiem.  Projekta iesniegumā ietvertās plānotās darbības atbilst MK noteikumos norādītajām izmaksu pozīcijām. |
| **Jā, ar nosacījumu** | Ja projekta iesniegums neatbilst visām minētajām prasībām, **vērtējums ir “Jā, ar nosacījumu”**, izvirza nosacījumu veikt atbilstošus precizējumus, piemēram:   * precizēt projekta iesniegumu, norādot tādas projekta darbības, kas paredz saikni ar MK noteikumos iekļautajām atbalstāmajām darbībām un sekmē rezultātu un rādītāju sasniegšanu; * precizēt projekta iesniegumu, norādot definētas un pamatotas, projekta darbības, kas risina projektā definētās problēmas, un skaidrus sasniedzamos rezultātus. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

|  |  |  |  |  |
| --- | --- | --- | --- | --- |
| **2.** **SPECIFISKIE ATBILSTĪBAS KRITĒRIJI** | | **Vērtēšanas sistēma** | | **Skaidrojums atbilstības noteikšanai** |
| **Kritērija veids**  **N – neprecizējams**  **P – precizējams**  **N/A – nav attiecināms** | **Jā;**  **Jā, ar nosacījumu; Nē** |
| 2.1. | Projektā paredzēts īstenot darbības, kas ir saskaņā ar upju baseinu apgabala plūdu riska pārvaldības plāniem 2022. – 2027. gadam un ir atbilstošas Ministru kabineta rīkojumā “Par projektu ideju priekšatlasi un to iesniedzējiem Eiropas Savienības kohēzijas politikas programmas 2021.–2027. gadam specifiskā atbalsta mērķa 2.1.3. “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. pasākuma “Nacionālas nozīmes plūdu un krasta erozijas pasākumi” projektu iesniegumu atlases otrās kārtas ietvaros” noteiktajām projekta idejām | P | **Jā** | **Vērtējums ir “Jā”**, ja projekta iesniegumā aprakstītās darbības ir saskaņā ar:   * Daugavas, Gaujas, Lielupes vai Ventas upju baseinu apgabala plūdu riska pārvaldības plānos 2022. – 2027. gadam noteiktajiem pasākumiem plūdu un erozijas apdraudējuma mazināšanai un * Ministru kabineta rīkojumā “Par projektu ideju priekšatlasi un to iesniedzējiem Eiropas Savienības kohēzijas politikas programmas 2021.–2027. gadam specifiskā atbalsta mērķa 2.1.3. “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. pasākuma “Nacionālas nozīmes plūdu un krasta erozijas pasākumi” projektu iesniegumu atlases otrās kārtas ietvaros” noteiktajām projekta idejām.   Upju baseinu apgabalu apsaimniekošanas un plūdu riska pārvaldības plāni 2022. – 2027. gadam pieejami: <https://videscentrs.lvgmc.lv/lapas/udens-apsaimniekosana-un-pludu-parvaldiba>  Ministru kabineta rīkojumā “Par projektu ideju priekšatlasi un to iesniedzējiem Eiropas Savienības kohēzijas politikas programmas 2021.–2027. gadam specifiskā atbalsta mērķa 2.1.3. “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. pasākuma “Nacionālas nozīmes plūdu un krasta erozijas pasākumi” pieejams: <https://tapportals.mk.gov.lv/legal_acts/1c271578-0189-4f43-a040-46d5b91433df> |
| **Jā, ar nosacījumu** | Ja projekta iesniegumā norādītā informācija neatbilst prasībām, projekta iesniegumu novērtē ar “**Jā, ar nosacījumu**” un izvirza nosacījumu papildināt vai precizēt norādīto informāciju. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.2. | Nekustamais īpašums, kurā tiek veiktas un plānots veikt projektā paredzētās darbības, pieder projekta iesniedzējam vai ir tā valdījumā, un īpašuma tiesības vai valdījuma tiesības ir nostiprinātas zemesgrāmatā (ja attiecināms) | P | **Jā** | **Vērtējums ir “Jā”**, ja projekta iesniegumam pievienotie dokumenti vai publiskās datu bāzes pieejamā informācija apliecina, ka nekustamais īpašums, kurā tiks veiktas projektā paredzētās darbības, ir finansējuma saņēmēja īpašumā vai valdījumā projekta īstenošanas laikā un vismaz piecus gadus pēc noslēguma maksājuma veikšanas un projekta iesniedzējam ir tiesības piekļūt zemesgabaliem, kur paredzēts īstenot projektu un veikt tajos infrastruktūras uzturēšanas darbus. Ja projektā tiek paredzēts būvēt jaunu vai atjaunot dambi, vai pārbūvēt esošu dambi, attiecināmas ir tādas valdījuma tiesības, kurās iekļauts nosacījums, ka finansējuma saņēmējs līdz noslēguma maksājuma iesniegšanas brīdim nodrošina, ka attiecīgais zemesgabals nonāk pašvaldības īpašumā. Šādu nodomu apliecina attiecīgs ieraksts līgumā par apbūves tiesību vai cits līgums starp pašvaldību un zemesgabala īpašnieku. Nav pieļaujams, ka attiecībā uz jaunu dambju būvniecību vai esošu dambju pārbūvi vai atjaunošanu pēcuzraudzības un būves kalpošanas ilguma periodā ir spēkā apbūves tiesība.  Projektu vērtējot, ņem vērā, ka daļa darbību var būt jau uzsākta, jo izmaksu attiecināmība noteikta no 2023. gada 1. janvāra. Projekta iesniegumā vērtē esošo īpašumtiesību piederību un statusu, kā arī pārliecinās (kā daļa no apliecinājuma), ka projekta iesniedzējs apliecina līdz darbību uzsākšanai īpašumtiesības (īpašuma vai valdījuma) nodrošināt, ja tas nav paveikts projekta iesnieguma iesniegšanas brīdī. Tādā gadījumā īpašumtiesību iegūšanas izpildi var iekļaut kā vienošanās par projekta īstenošanu nosacījumu, lai tiktu nodrošināts, ka līdz attiecīgās darbības uzsākšanai zeme, uz kuras paredzēta infrastruktūras izveide, pieder (t.i., tā ir īpašumā) vai ir valdījumā projekta iesniedzējam, vai arī ir panākta vienošanās ar zemes īpašnieku vai tās tiesisko valdītāju par nekustamā īpašuma apbūves tiesību nostiprināšanu. Var būt gadījumi, kad saskaņā ar tiesību aktos noteikto īpašumtiesības nav nostiprinātas zemesgrāmatā, piemēram, īpašuma tiesības uz jūras piekrastes joslu un iekšzemes publiskajiem ūdeņiem. |
| **Jā, ar nosacījumu** | Ja projekta iesniegumā un pielikumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošu precizējumu, piemēram, iesniegt attiecīgos zemes piederību apliecinošos dokumentus. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.3. | Projektam ir veikts vispārīgs ietekmes uz tautsaimniecību novērtējums aprakstošā formā | P | **Jā** | **Vērtējums ir “Jā”**, ja projekta pielikumā ir pievienots vispārīgs plānotā projekta ietekmes uz tautsaimniecību novērtējums,kas pamato ietekmi uz galvenajiem ietekmētajiem faktoriem, piemēram, kritisko infrastruktūru, uzņēmējdarbību, sociālo vidi, mājsaimniecībām u.tml. Novērtējums uzrāda finansiāla rakstura ieguvumus no izveidotās infrastruktūras, piemēram, nodokļu ieņēmumi dienā (attiecīgi – applūstot teritorijām šie ieņēmumi netiek gūti), mazāks slogs uz pašvaldības budžetu (pabalstu un kompensāciju apmērs privātpersonām, kas netiek izmaksāts, jo izveidota pretplūdu vai krasta eroziju mazinoša infrastruktūra).  Projekta iesniedzējs var ietekmes uz tautsaimniecību novērtējuma pielikumā attiecībā uz aprēķiniem par projekta īstenošanas finanšu un ekonomiskajiem ieguvumiem pievienot izmaksu un ieguvumu analīzi. |
| **Jā, ar nosacījumu** | Ja projekta iesniegumā un pielikumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošu precizējumu, piemēram, iesniegt papildu aprēķinus. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **Horizontālā principa “Nenodarīt būtisku kaitējumu” specifiskie atbilstības kritēriji** | | | | |
| 2.4. | Projektā tiek ievēroti zaļā publiskā iepirkuma kritēriji, veicot iepirkuma procedūras saskaņā ar normatīvo aktu prasībām par zaļā publiskā iepirkuma prasībām un to piemērošanas kārtību | P; N/A | **Jā** | **Vērtējums ir “Jā”,** ja projekta iesniedzējs ir iekļāvis projekta iesniegumā informāciju par to, ka projekta ietvaros pakalpojumi vai būvdarbu iepirkums tiks veikti, ievērojot zaļā publiskā iepirkuma prasības saskaņā ar Ministru kabineta 2017. gada 20. jūnija noteikumiem Nr. 353 “Prasības zaļajam publiskajam iepirkumam un to piemērošanas kārtība” 1. pielikumā visos gadījumos un 2. pielikumā gadījumos, kur tas attiecināms un iespējams. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **N/A** | **Vērtējums ir N/A**, ja sniegts skaidrojums, ka zaļā publiskā iepirkuma prasības nav iespējams piemērot vai iepirkuma priekšmets neatbilst Ministru kabineta 2017. gada 20. jūnija noteikumos Nr. 353 “Prasības zaļajam publiskajam iepirkumam un to piemērošanas kārtība” noteiktajām grupām. |
| 2.5. | Projektā atjaunojamo un izbūvējamo dambju kalpošanas ilgums ir vismaz 50 gadi | P; N/A | **Jā** | **Vērtējums ir “Jā”,** ja projekta iesniedzējs projekta iesniegumā ir apliecinājis, ka aizsargdambju atjaunošanas, pārbūves un jaunu dambju būvniecības rezultātā dambju kalpošanas laiks tiks nodrošināts vismaz 50 gadu ilgam periodam saskaņā ar Ministru kabineta 2023. gada 7. marta noteikumu Nr. 116 “Būvju kadastrālās uzmērīšanas noteikumi” 5. pielikumu “Inženierbūvju un atsevišķi ēku normatīvais kalpošanas ilgums, kā arī inženierbūvju apjoma rādītāji”. Prasība neattiecas uz “zaļās” un “zilās” infrastruktūras objektiem, kas vienlaikus ar dambja atjaunošanu, pārbūvi vai jaunu dambju būvniecību vai atsevišķi iekļauti projektā. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **N/A** | Vērtējums ir **N/A**, ja:   * projekta iesniegumā netiek plānota tādu inženierbūvju būvniecība vai atjaunošana, kuras kalpošanas laiks būtu vismaz 50 gadi; * projektā paredzēta tikai “zaļās” vai “zilās” infrastruktūras objektu izveide. |
| 2.6. | Projektā ir izvērtētas iespējas daļu no būvdarbu laikā izraktā materiāla izmantot atkārtoti | P | **Jā** | **Vērtējums ir “Jā”,** ja projekta iesniegumā izvērtētas iespējas izmantot atkārtoti būvdarbu laikā izrakto materiālu projekta īstenošanas teritorijā. Ja projektā paredzētajām darbībām nav vēl izstrādāts būvprojekts, projekta iesniegumam pievieno apliecinājumu, ka būvprojekta izstrādes laikā tiks izvērtēta izraktā materiāla atkārtota izmantošana projekta īstenošanas teritorijā. Vienošanās par projekta īstenošanu iekļauj nosacījumu, ka finansējuma saņēmējs attiecīgu informāciju iesniedz sadarbības iestādē līdzko izvērtējums ir veikts. Ja izmantošana ir iespējama, attiecīgu prasību iekļauj būvdarbu iepirkumā.  Ja projektā paredzētajām darbībām ir izstrādāts būvprojekts, bet tajā nav izvērtēta materiāla atkārtota izmantošana, projekta iesniedzējam izvirza nosacījumu izvērtējumu veikt, iekļaujot attiecīgu nosacījumu vienošanās par projekta īstenošanu.  Ja projekta paredzētajām darbībām ir izstrādāts būvprojekts, kurā iekļauts attiecīgs izvērtējums, kā rezultātā secināts, ka materiāls nav izmantojams atkārtoti projekta īstenošanas teritorijā, projekta iesniegumā iekļauj kopsavilkuma informāciju par secinājumiem un iemesliem. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.7. | Projektā ir plānots daļā labiekārtošanas darbu melnzemes vietā izmantot no bioloģiski noārdāmiem atkritumiem (dārzu un parku atkritumiem) sagatavotu kompostu | P; N/A | **Jā** | **Vērtējums ir “Jā”,** ja projekta iesniegumā apliecināts, ka projekta ietvaros daļā labiekārtošanas darbu melnzemes vietā tiks izmantots no bioloģiski noārdāmiem atkritumiem (dārzu un parku atkritumiem) sagatavots komposts. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **N/A** | Vērtējums ir **N/A**, ja projektā netiek paredzētas labiekārtošanas darbības, kur izmantojama melnzeme. Informāciju par to norāda projekta iesniegumā. |
| 2.8. | Projekta darbībām ir jāveic ietekmes uz vidi novērtējums vai sākotnējais izvērtējums | P; N/A | **Jā** | **Vērtējums ir “Jā”,** ja projekta iesniegumā norādīts, ka projekta ietvaros plānotajām darbībām ir jāveic, tiek vai ir veikts ietekmes uz vidi novērtējums vai sākotnējais izvērtējums.  Ietekmes uz vidi novērtējuma vai sākotnējā izvērtējuma informācija tiek pārbaudīta:   1. projekta iesnieguma pielikumā pievienotajā Valsts vides dienesta izziņā par ietekmes uz vidi novērtējuma, sākotnējā izvērtējuma vai tehnisko noteikumu nepieciešamību (ja attiecināms), 2. Valsts vides dienesta reģistrā “Lēmumi par IVN piemērošanu” [https://registri.vvd.gov.lv/lemumi-par-ivn-piemerosanu/,](https://registri.vvd.gov.lv/lemumi-par-ivn-piemerosanu/) 3. Vides pārraudzības valsts biroja tīmekļvietnes sadaļā “Ietekmes uz vidi novērtējumu projekti” [https://www.vpvb.gov.lv/lv/ietekmes-uz-vidi-novertejumu-projekti.](https://www.vpvb.gov.lv/lv/ietekmes-uz-vidi-novertejumu-projekti)   Projekta iesniegšanas brīdī var nebūt pabeigts ietekmes uz vidi novērtējums vai sākotnējais izvērtējums. Tādā gadījumā vienošanās par projekta īstenošanu iekļauj nosacījumu, ka novērtējums vai izvērtējums jāpabeidz līdz būvdarbu uzsākšanai, informējot sadarbības iestādi tiklīdz novērtējums vai sākotnējais izvērtējums ir pabeigts, kas ļauj īstenot projektā plānotās darbības. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **N/A** | **Vērtējums ir N/A**, ja sniegts skaidrojums, ka projektā paredzētajām darbībām nav nepieciešams veikt ietekmes uz vidi novērtējumu vai sākotnējo izvērtējumu, pievienojot attiecīgu skaidrojumu no kompetentās iestādes. |
| 2.9. | Projektā tiks nodrošināts, ka būvniecības procesa laikā tiks ievērotas prasības par koku ciršanas aizliegumu putnu ligzdošanas periodā un nodrošināta esošo koku veselības stāvokļa aizsardzība, tai skaitā nekaitējot koku saknēm | P; N/A | **Jā** | **Vērtējums ir “Jā”,** ja projekta iesniegumā apliecināts, ka projekta ietvaros būvniecības procesa laikā tiks:   1. ievērotas prasības par koku ciršanas aizliegumu putnu ligzdošanas periodā atbilstoši Ministru kabineta 2012. gada 2. maija noteikumos Nr.309 “Noteikumi par koku ciršanu ārpus meža” noteiktajiem termiņam; 2. nodrošināta esošo koku veselības stāvokļa aizsardzība, tai skaitā nekaitējot koku saknēm. Apliecināts, ka tiks ievērota optimālā koka sakņu aizsardzības zona, tai skaitā aizsardzības zona valsts nozīmes dižkokiem atbilstoši Ministru kabineta 2010. gada 16. marta noteikumu Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi” 8. nodaļai “Dabas pieminekļi”. Tiks ievērotas attiecīgās pašvaldības vadlīnijas vai saistošie noteikumi koku aizsardzībai, tai skaitā, ja attiecināms, veikt publisko apspriešanu. Citos gadījumos vai ja nepieciešams, ir iesniegts arborista detalizētāks koku stāvokļa novērtējums un izvērtēts nepieciešamās sakņu aizsardzības zonas lielums, kā arī var būt izvērtēts vispārīgais koku veselības stāvoklis konkrētajā teritorijā pirms darbību uzsākšanas (ja attiecināms). |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **N/A** | **Vērtējums ir N/A**, japrojektā nav paredzēta koku ciršana vai darbības koku sakņu tuvumā. |
| 2.10. | Projekta darbību rezultātā netiks pasliktināts Eiropas Savienības nozīmes biotopu un sugu stāvoklis | P; N/A | **Jā** | **Vērtējums ir “Jā”,** ja projekta īstenošanas vai piegulošajā teritorijā ir sastopami Eiropas Savienības nozīmes biotopi vai sugu atradnes un projekta iesniegumam ir pievienots sugu un biotopu aizsardzības jomā sertificēta eksperta atzinums, ka projekta darbību rezultātā netiks pasliktināts Eiropas Savienības nozīmes biotopu un sugu stāvoklis. Atzinumu pievieno, ja:   1. projekta darbībām nav paredzēts veikt ietekmes uz vidi novērtējumu vai sākotnējo izvērtējumu, VAI 2. projekta darbībām ir veikts sākotnējais izvērtējums, bet tajā nav iekļauti secinājumi par projekta darbību ietekmi uz projekta īstenošanas teritorijā vai piegulošajā teritorijā sastopamajiem Eiropas Savienības nozīmes biotopiem un sugām. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **N/A** | **Vērtējums ir N/A**, ja:  1) projekta īstenošanas teritorijā vai tā piegulošajā teritorijā (blakus zemesgabalā) nav Eiropas Savienības nozīmes biotopu vai sugu atradņu. Par to var pārliecināties Dabas datu pārvaldes sistēmā: <https://ozols.gov.lv/pub>; VAI  2) projektā ir paredzēts veikt ietekmes uz vidi novērtējumu. |
| **Horizontālā principa “Klimatdrošināšana” specifiskais atbilstības kritērijs** | | | | |
| 2.11. | Projektā tiek nodrošināta atbilstība pielāgošanās klimata pārmaiņām aspektiem, izvērtējot klimatiskās ietekmes faktorus un veidojot tādu infrastruktūru, kas ir noturīga pret šo faktoru izpausmi | P | **Jā** | **Vērtējums ir “Jā”,** ja:   * projekta iesniegumā norādīts, ka projekta ietvaros plānotās darbības tiek īstenotas ar mērķi veidot tādu infrastruktūru, kas nodrošinās noturību pret tādiem klimatiskajiem riskiem, kas saskaņā ar pašvaldības klimatisko profilu ir novērtēti ar 2. un 3. riska klasi. Informācija par aktuālo klimata profilu pieejama <https://klimats.meteo.lv/pasvaldibu_apskati/>; * hidroloģiskais modelis vai līdzvērtīgi aprēķini pierāda, ka:  1. plānotās darbības nepalielinās applūšanas risku citās blīvi apdzīvotās vietās, 2. infrastruktūras izbūve un pārbūve neatstās ietekmi uz ūdens caurvades spējām ūdensobjektā, kas pieguļ zemesgabaliem, kuros tiek veikta infrastruktūras izveide. |
| **Jā, ar nosacījumu** | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus**.** |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **Horizontālā principa “Vienlīdzība, iekļaušana, nediskriminācija un pamattiesību ievērošana” (HP VINPI) specifiskais atbilstības kritērijs** | | | | |
| 2.12. | Projektā ir paredzētas darbības, kas veicina horizontālā principa ”Vienlīdzība, iekļaušana, ne diskriminācija un pamattiesību ievērošana” īstenošanu | P | **Jā** | Ja projekta iesniegums atbilst minimālajām prasībām, **vērtējums ir “Jā”**, t.i. no projekta iesniegumā ietvertās informācijas ir secināms, ka projektā plānotas vismaz **trīs vispārīgas** un **trīs specifiskas** HP VINPI darbības, kā arī ir noteikts **viens HP VINPI rādītājs**.  Projektā ieteicams iekļaut šādas vispārīgas darbības, piemēram:  Komunikācijas un vizuālās identitātes pasākumi:   1. projekta vai finansējuma saņēmēja tīmekļvietnē tiks izveidota sadaļa “Viegli lasīt”, kurā tiks iekļauta īsa aprakstoša informācija par projektu un cita lasītājiem nepieciešama informācija vieglajā valodā, lai plašākai sabiedrībai nodrošinātu iespēju uzzināt par Eiropas Savienības fondu ieguldījumiem (*skat. LM metodisko materiālu “Ceļvedis iekļaujošas vides veidošanai valsts un pašvaldību iestādēs (2020)* [*https://www.lm.gov.lv/lv/celvedis-ieklaujosas-vides-veidosanai-valsts-un-pasvaldibu-iestades-2020*](https://www.lm.gov.lv/lv/celvedis-ieklaujosas-vides-veidosanai-valsts-un-pasvaldibu-iestades-2020) *)*; 2. īstenojot projekta komunikācijas un vizuālās identitātes aktivitātes, to **saturs tiks rūpīgi izvērtēts** un tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību” [*https://www.lm.gov.lv/lv/media/18838/download*](https://www.lm.gov.lv/lv/media/18838/download)); 3. tiks nodrošināts, ka informācija tīmeklī, ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (skat. Vides aizsardzības un reģionālās attīstības vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” (https://pieklustamiba.varam.gov.lv /, Vadlīnijas piekļūstamības izvērtējumam pieejamas šeit: https://www.varam.gov.lv/lv/wwwvaramgovlv/lv/pieklustamiba).   Iepirkumi:   1. projektā tiks īstenots **sociāli atbildīgs iepirkums**, pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbvietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem.   **Sociāli atbildīga publiskā iepirkuma nolikumā var paredzēt šādas prasības un dot papildus punktus piedāvājumu vērtēšanā, piemēram:**   1. pretendentam ir jānodrošina, ka infrastruktūras attīstībā tiks ievēroti ilgstpējības kritēriji – tiks ņemtas vērā personu ar invaliditāti vajadzības, sabiedrības novecošanās un no tā izrietošajām vajadzībām konteksts; 2. pretendentam jānodrošina, ka tiks īstenotas konsultācijas ar nevalstiskajām organizācijām un ekspertiem, kas pārstāv dzimumu līdztiesības, personu ar invaliditāti intereses un nediskriminācijas jautājumus u.c.   Projektā ieteicams iekļaut šādas specifiskas darbības, piemēram:  Darbības, kas veicina personu ar invaliditāti vienlīdzīgas iespējas un tiesības:   1. papildus būvnormatīvā LBN 200-21 noteiktajam projekta ietvaros tiks īstenotas labās prakses darbības, kas īpaši veicina vides piekļūstamību cilvēkiem ar funkcionāliem traucējumiem (LM vadlīnijas “Labās prakses ieteikumi vides piekļūstamības nodrošināšanai papildus LBN 200-21 noteiktajam”. Pieejams šeit: <https://www.lm.gov.lv/lv/ieteikumi-ieklaujosas-videsveidosanai>); 2. projekta ietvaros tiks nodrošinātas **vides piekļūstamības ekspertu konsultācijas,** tās paredzot projektēšanas un būvniecības procesā (attiecīgi pievienojot dokumentus, piem. konsultāciju protokolus u.c.); 3. plānojot būves dizainu, **tiks ņemts vērā daudzveidības un iekļaušanas princips,** balstoties uz cilvēku ar invaliditāti vajadzībām ne vien uz fizisku piekļūšanu būvei, bet arī uz specifiskām vajadzībām attiecībā uz būves noformējumu, lietojamību un funkciju.   Specifiskās darbības, kas veicina dzimumu līdztiesību:   1. attiecībā uz pārvietošanos uz ielas - ietves veidot ar lēzenu nobraukumu/uzbraukumu, izvairoties no kāpnēm vai, ja tādas ir, tad ar pielāgojumiem, lai būtu izmantojamas, pārvietojoties ar bērnu ratiņiem. Svarīga ir arī soliņu izbūve pie ietvēm, kas ir būtiska ne tikai vecākai paaudzei, bet arī vecākiem ar bērniem; 2. attiecībā uz ielu infrastruktūru ir būtisks apgaismojums - lai būtu droši pārvietoties gan no ērtības un drošības kopumā, gan specifiski sievietēm. Piemēram, labs apgaismojums mazina riskus vardarbībai pret sievietēm, aizskaršanai/apdraudējumam. Tas būtu attiecināms arī uz vecāko paaudzi u.c.   Projektā norādīts, ka tiks uzkrāti dati un nodrošināts šāds HP VINPI rādītājs: objektu skaits, kuros Eiropas Reģionālās attīstības fonda ieguldījumu rezultātā ir nodrošināta vides un informācijas pieejamība.  Projekta iesniegumā:   1. ir norādītas projekta budžeta izmaksu pozīcijas, kuras veicina HP VINPI; 2. ir identificētas galvenās problēmas, kas skar plūdu ietekmētos iedzīvotājus, jomā, kurā darbojas projekta iesniedzējs un iekļauts apraksts, kā projektā paredzētās HP VINPI darbības risinās identificētās problēmas; 3. informācija ir sagatavota, balstoties, piemēram, uz konsultācijām ar valsts, pašvaldību institūcijām vai nevalstiskajām organizācijām, kas pārstāv mērķa grupu (plūdu ietekmētos iedzīvotājus) intereses, dažādiem pieejamiem statistikas datiem, pētījumiem u.c. datu avotiem, kas raksturo attiecīgās mērķa grupas situāciju.   Plānotajām vispārīgajām HP VINPI darbībām jāaptver šādas paredzētās vispārīgo darbību jomas – komunikācijas un vizuālās identitātes un publiskos iepirkumus (ja attiecināms).  Tā kā projekta vadības izmaksas sedz finansējuma saņēmējs, projekta iesniegumā nav nepieciešams norādīt informāciju par projekta vadības un īstenošanas personālu dalījumā pēc dzimuma u.c. pazīmes, kā arī nav nepieciešams skaidrot, kā projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmēm.  MK noteikumi paredz, ka ir atbalstāma vides piekļūstamības un izmantojamības nodrošināšana, veicot sociāli atbildīgu iepirkumu, kur tas ir attiecināms un atbilstošs ieguldījumu specifikai. |
| **Jā, ar nosacījumu** | Ja projekta iesniegums neatbilst minētajām prasībām,projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus**.** |
| **Nē** | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

Piezīmes:

P – precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

N/A – kritērijs nav piemērojams (nav attiecināms).